I 1389 ble slaget ved Kosovo Polje utkjempet mellom det ottomanske og det serbiske riket, der serberne ble nedkjempet. Etniske albanere kjempet på serbisk side mot ottomanene. En del albanere i fjellene holdt stand mot ottomanene. Den serbiske fyrst Lazar falt i slaget og anses av serbere som en martyr som ga livet for kristendommen og for Serbia. Skanderbeg kjempet mot ottomanene i 25 år på midten av 1400-tallet. Etter Skanderbegs død kom de albanske områdene gradvis under ottomansk kontroll.